Coyote carcasses strung up from roadside tree in Virginia | National Post
(AP Photo/Steve Helber)Steve Helber / AP Zoid en Maree hou konsert | Netwerk24
Deur Willemien Green 15 Julie 2020 23:02
Karen Zoid en Matthys Maree bied vir die volgende vier dae ’n aanlyn konsert aan. Foto: Verskaf
Dié rocker en TV-aanbieder en Maree tree wel nie voor ’n gehoor op nie, maar hul konsert sal aanlyn te sien wees.
Maree, baasbrein agter Optog!, is ook ’n gevierde musikant en vervaardiger.
“Oor die laaste paar jaar het ek en Matthys al verskeie groot projekte en produksies op die planke gebring,” sê Zoid.
“Ja, ons samewerking strek oor ongeveer 15 jaar,” sê Maree en voeg by: “Een van die songs wat ons tydens die konsert doen, Pseudonym, het ons ook saam opgeneem vir haar Postmodern World-album van 2007 en dit word vir die eerste keer sedertdien saam uitgevoer.
“Verder sien ons mekaar jaarliks gereeld op verhoë in teater en korporatiewe kontekste en beplan ons al vir jare aan ’n gesamentlike konsert met net klavier en stem.”
Volgens Zoid is die projek juis spesiaal omdat dit so eenvoudig en die optrede eerstens intiem is.
“Ons deel hierdie spesiale oomblik waar ek slegs ’n sanger en hy slegs die pianis is,” sê sy.
Volgens haar “gebeur”’ teater wanneer die kontras tussen lig en donker duidelik word.
“Dit is daardie fyn balans tussen beheer en om iets geheel en al te laat gaan,” verduidelik sy.
“In daardie oomblik voel dit werklik of enigiets kan gebeur, en dit dóén!”
Hierdie intieme konsert, waarin Zoid ’n keurspel van haar gunstelingliedjies sing, is in die Kaap opgeneem.
“Die stel in hul ateljee, Mothership Studios in Philadelphia, is asemrowend in die styl van Republiek van Zoid Afrika, maar intiem en warm,” sê Maree.
“Ons ‘besoek’ almal – van Frank Sinatra, John Lennon, Little Richard en Joni Mitchell tot natuurlik ’n rits Zoid-treffers van oor die jare heen.”
Dié konsert sal net vir vier dae in Optog! se e-biblioteek beskikbaar wees.
Die konsert word van 16 tot 19 Julie aangebied en die kaartjies daarvoor kos R150 stuk.
Bespreek by www.optog. co.za.
Meer oor: Matthys Maree | Karen Zoid | Virtuele Konsert | Koronakonsert | Aanlyn | Konsert | Aanlyn Konsert
Jou mielie, man! Sê jy ek is dik?